У 19 стагодзьдзі фальварак Янаполь Варнянскай воласьці, у Віленскім павеце Віленскай губэрні. Разьмяшчаўся каля Безданскага тракта. У 1897 годзе ў фальварку 1 двор, 2 жыхары. У 1905 годзе фальварак Зайцавай (2 жыхары). Ад 1922 году ў складзе Польскай Рэспублікі. У 1938 годзе 1 двор, 6 жыхароў, у Варнянскай гміне Віленска-Трокскага павету Віленскага ваяводзтва. Зь лістапада 1939 году ў складзе БССР. Ад 12 кастрычніка 1940 году ў Варнянскім сельсавеце Астравецкага раёну Вілейскай вобласьці. У Вялікую Айчынную вайну з канца чэрвеня 1941 году да пачатку ліпеня 1944 году хутар акупаваны нямецкімі войскамі. Ад 20 верасьня 1944 году ў Маладэчанскай вобласьці. У 1959 годзе 3 жыхары. Ад 20 студзеня 1960 году ў Гарадзенскай вобласьці, з 26 сьнежня 1962 году ў Ашмянскім, ад 6 студзеня 1965 году ў Астравецкім раёнах, у 1990 годзе ў складзе калгасу імя К. Маркса (цэнтар — вёска Варона). У 2004 годзе 1 гаспадарка, 6 жыхароў, у складзе сельскагападарчага вытворчага каапэратыву «Варняны».